ওশেন টমাস

ওশেন রোমেন টমাস (ইংরেজি: Oshane Thomas; জন্ম: ১৮ ফেব্রুয়ারি, ১৯৯৭) জ্যামাইকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার।ওয়েস্ট ইন্ডিজ ক্রিকেট দলের অন্যতম সদস্য তিনি। অক্টোবর, ২০১৮ সালে ওয়েস্ট ইন্ডিজের পক্ষে আন্তর্জাতিক ক্রিকেটে প্রথম খেলতে নামেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করছেন। এছাড়াও, ঘরোয়া ক্রিকেটে জ্যামাইকা তাল্লাহজ ও ইন্ডিয়ান প্রিমিয়ার লীগে রাজস্থান রয়্যালসের পক্ষে খেলছেন তিনি। দলে তিনি মূলতঃ ডানহাতি ফাস্ট বোলিং করে থাকেন। এছাড়াও, নিচেরসারিতে ডানহাতে কার্যকরী ব্যাটিং করে থাকেন ওশেন টমাস। ১৮ নভেম্বর, ২০১৬ তারিখে কিংস্টনে চারদিনের আঞ্চলিক প্রতিযোগিতায় উইনওয়ার্ড আইল্যান্ডসের বিপক্ষে জ্যামাইকার সদস্যরূপে প্রথম-শ্রেণীর ক্রিকেটে অভিষেক ঘটে ওশেন টমাসের। ২০১৬ সালের সিপিএল আসরে জ্যামাইকা তাল্লাহজের পক্ষে দুই খেলায় অংশ নেন। এরপর ২০১৭ সালের আসরেও একই দলের প্রতিনিধিত্ব করেছিলেন। ২ ফেব্রুয়ারি, ২০১৮ তারিখে রিজিওন্যাল সুপার৫০ প্রতিযোগিতায় জ্যামাইকার পক্ষে লিস্ট এ ক্রিকেটে অভিষেক হয় তার। অক্টোবর, ২০১৮ সালে বাংলাদেশ প্রিমিয়ার লীগের খেলোয়াড়দের খসড়া তালিকায় ছিলেন। রংপুর রাইডার্সের সাথে চুক্তিতে উপনীত হন তিনি। ডিসেম্বর, ২০১৮ সালে ইন্ডিয়ান প্রিমিয়ার লীগের খেলোয়াড়দের নিলামে রাজস্থান রয়্যালসের পক্ষে চুক্তিবদ্ধ হন। মার্চ, ২০১৯ সালে ইন্ডিয়ান প্রিমিয়ার লীগকে ঘিরে আইসিসি ঘোষিত আটজন নজরকাড়া খেলোয়াড়ের অন্যতম হিসেবে ঘোষিত হন। অক্টোবর, ২০১৮ সালে স্বাগতিক ভারতের বিপক্ষে খেলার জন্যে ওয়েস্ট ইন্ডিজের একদিনের ও টি২০আই দলের সদস্য হন তিনি। ২১ অক্টোবর, ২০১৮ তারিখে গৌহাটিতে সিরিজের প্রথম ওডিআইয়ে ভারতের বিপক্ষে একদিনের আন্তর্জাতিকে অভিষেক ঘটে ওশেন টমাসের। শিখর ধাওয়ান তার প্রথম আন্তর্জাতিক উইকেট শিকারে পরিণত হয়েছিলেন। ঐ উইকেট প্রাপ্তি উদ্‌যাপন করতে গিয়ে শাই হোপের সাথে গুরুতর আহত হন। একই সালের ৪ নভেম্বর তারিখে একই দলের বিপক্ষে টুয়েন্টি২০ আন্তর্জাতিকের অভিষেক পর্ব সম্পন্ন হয় তার। ঐ খেলায় রোহিত শর্মা ও শিখর ধাওয়ানকে আউট করেন তিনি। জানুয়ারি, ২০১৯ সালে সফরকারী ইংরেজ দলের বিপক্ষে টেস্ট খেলার জন্য ওয়েস্ট দলের সদস্যরূপে তাকে রাখা হয়। তিনি আলজারি যোসেফের বিকল্প হিসেবে অন্তর্ভুক্ত হন। তবে, টেস্ট খেলার সুযোগ পাননি। মার্চ, ২০১৯ সালে ইংল্যান্ড দলের বিপক্ষে ওডিআই সিরিজে অংশ নেন। এতে তিনি প্রথমবারের মতো ওডিআইয়ে পাঁচ-উইকেট লাভ করেন। এপ্রিল, ২০১৯ সালে ক্রিকেট ওয়েস্ট ইন্ডিজ কর্তৃপক্ষ ইংল্যান্ডে অনুষ্ঠিতব্য ক্রিকেট বিশ্বকাপকে ঘিরে ১৫-সদস্যবিশিষ্ট ওয়েস্ট ইন্ডিজ দলের তালিকা প্রকাশ করে। এতে তিনিও দলের অন্যতম সদস্যরূপে অন্তর্ভুক্ত হন। "Oshane Thomas"। ESPN Cricinfo। সংগ্রহের তারিখ ১৯ নভেম্বর ২০১৬।  "No doubting Thomas as Oshane blasts into cricket's consciousness"। International Cricket Council। সংগ্রহের তারিখ ৪ নভেম্বর ২০১৮।  "WICB Professional Cricket League Regional 4 Day Tournament, Jamaica v Windward Islands at Kingston, Nov 18-21, 2016"। ESPN Cricinfo। সংগ্রহের তারিখ ১৯ নভেম্বর ২০১৬।  "Nabi, Rashid get taken in 2017 CPL draft"। Cricinfo (ইংরেজি ভাষায়)। সংগ্রহের তারিখ ৭ মে ২০১৭।  "Group B (D/N), Regional Super50 at Coolidge, Feb 2 2018"। ESPN Cricinfo। সংগ্রহের তারিখ ৩ ফেব্রুয়ারি ২০১৮।  "Full players list of the teams following Players Draft of BPL T20 2018-19"। Bangladesh Cricket Board। ২৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০১৮।  "IPL 2019 auction: The list of sold and unsold players"। ESPN Cricinfo। সংগ্রহের তারিখ ১৮ ডিসেম্বর ২০১৮।  "IPL 2019 Auction: Who got whom"। The Times of India। সংগ্রহের তারিখ ১৮ ডিসেম্বর ২০১৮।  "Indian Premier League 2019: Players to watch"। International Cricket Council। সংগ্রহের তারিখ ১৯ মার্চ ২০১৯।  "Pollard, Darren Bravo return to Windies T20I squad"। International Cricket Council। সংগ্রহের তারিখ ৮ অক্টোবর ২০১৮।  "1st ODI (D/N), West Indies tour of India at Guwahati, Oct 21 2018"। ESPN Cricinfo। সংগ্রহের তারিখ ২১ অক্টোবর ২০১৮।  "Watch: West Indies' Oshane Thomas hits Shai Hope on the face by mistake while celebrating Shikhar Dhawan's wicket - Times of India"। সংগ্রহের তারিখ ২৪ অক্টোবর ২০১৮।  "1st T20I (N), West Indies tour of India at Kolkata, Nov 4 2018"। ESPN Cricinfo। সংগ্রহের তারিখ ৪ নভেম্বর ২০১৮।  "Darren Bravo returns to West Indies Test squad to face England"। ESPN Cricinfo। সংগ্রহের তারিখ ১৫ জানুয়ারি ২০১৯।  "England skittled in St Lucia"। Express and Star। সংগ্রহের তারিখ ২ মার্চ ২০১৯।  "Andre Russell in West Indies World Cup squad, Kieron Pollard misses out"। ESPN Cricinfo। সংগ্রহের তারিখ ২৪ এপ্রিল ২০১৯।  "Andre Russell picked in West Indies' World Cup squad"। International Cricket Council। সংগ্রহের তারিখ ২৪ এপ্রিল ২০১৯।  কেস্রিক উইলিয়ামস ২০১৯ ক্রিকেট বিশ্বকাপ দলসমূহ ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে ওশেন টমাস (ইংরেজি) ক্রিকেটআর্কাইভে ওশেন টমাস (সদস্যতা প্রয়োজনীয়) (ইংরেজি)